Vier jeugmaand saam met ons
Kinders en jongmense is vir die Here baie belangrik.
Woensdag 16 Junie is Jeugdag. Baie liefdadigheidsorganisasies, skole, ouers, oumas en oupas, ooms en tannies vat op hierdie dag hande om ons jongmense, die leiers van die toekoms, toe te rus vir hulle pad vorentoe. Dit maak 'n mens baie opgewonde om te sien hoeveel ondersteuning en leiding daar vir die jeug gebied word. Ons jongmense het immers die potensiaal om groot dinge te vermag.
Bybel-Media is een van die instansies van Suid-Afrika wat 'n groot hart vir kinders en jongmense het. Ons het gehoor dat die jongste leerders van Soetendal Primêr boeke en skryfbehoeftes nodig het, en ons het besluit om te help. Buiten die groot klomp skryfbehoeftes, het ons saam met die SA Voedingsprojek ook eetgoed en 100 bederfpakkies met Bybelse aktiwiteitsboeke aan die skool geskenk. Dié skenking vorm deel van Bybel-Media se KinderKersKous-projek wat veral op die geestelike ondersteuning van kinders fokus.
Ons nooi jou om by Bybel-Media se projekte betrokke te raak en 'n verskil in ons kinders en jongmense se lewe te maak. Besoek gerus www.bybelmedia.co.za en maak 'n impak.
KLIEK HIER is 'n paar gebede wat jy vir jou kind kan bid:
KLIK HIER en lees gerus ook hierdie praktiese artikel oor hoe om gehaltetyd saam met jou kind deur te bring.
Vier Jeugmaand saam met ons en bederf jou kind met 'n pragtige legkaart wat hom of haar sal help om geestelik te groei. Die legkaartstukkies en hoë kwaliteit van hierdie Bybel-legkaarte sal jou kind se fynmotoriese vaardighede en waarnemingsvermoë ontwikkel.
Kinders word ook nader aan die Bybeltoneel gebring en kan nadink oor die Bybelvers terwyl hulle hierdie pragtige illustrasie voltooi.
Daar is drie verskillende temas beskikbaar in Afrikaans en Engels.
Jesus genees 'n verlamde man Bybel-legkaart is 'n 100-stuk kartonlegkaart, ideaal vir meisies en seuns tussen die onderdom 6 -8 jaar. Dit beeld die verhaal uit waar Jesus die verlamde man genees in Lukas 5, met die Bybelteks "By God is alles moontlik" uit Matteus 19:26.
• 100 stukke
Dit illustreer die verhaal waar Jesus op die water geloop het en toe Hy Sy hand na Petrus uitgesteek het, soos vervat in Matteus 14:31, saam met die Bybelvers "Wees sterk en vol moed, wees nie bevrees of verskrik nie; want die HERE jou God is met jou, oral waar jy heengaan" uit Josua 1:9.
• 500 stukke
Dit illustreer die verhaal waar Jesus die kindertjies seën, soos vervat in Markus 10:13-16, saam met die Bybelvers "Wees altyd vol blydskap. Moenie ophou bid nie. Wees in alle omstandighede dankbaar" uit 1 Tessalonisense 5:16-18.
• 1000 stukke
Ouers sal meer tyd inruim om hulle kinders te geniet as hulle net 'n oomblik tot stilstand kom en onthou dat die drama van kinders-in-die-huis net een keer opgevoer word. Daar is nooit 'n "kyk-weer" nie.
Vir meer inligting en bestellings, kontak asb vir BYBEL-MEDIA HANDEL by 0860 26 33 42 of [email protected] Besoek gerus ook ons webblad by bybelmedia.org.za